_:n7bdfdfdbcbc54ee086a21c8bede85b79xb0
<http://schema.org/recipeInstructions>
"Dette er en enkel måte å lage andebryst på, sammen med bokkølsaus og rotgrønnsaker er dette et herremåltid som du kan kose deg med sammen med noen du er glad i.\n\nFor 2 personer\nTidsbruk ca. 1 time\n\nDette trenger du:\n1 stort andebryst med fett (ca. 350 gram)\n3 stk sjalottløk, finhakket\n1 stk stor gulrot, delt i skiver\n2 dl bokkøl\n2 dl matfløte\n1 stilk fersk estragon, finhakket\n2 kvaster fersk bladpersille, finhakket\n1 ts sukker\n1 dl kraft (fra rotmosen)\nMørk maisenna\nSalt og pepper\n\nRotpuréen:\n1 liten sellerirot (Det skal være ca. like mye selleri- som persillerot), delt i terninger\n1 stor persillerot (Det skal være ca. like mye persille- som sellerirot), delt i terninger\n1/2 dl fløte\n1 ss smør\n2 ts tørket timian\nSalt og pepper\n\nStekte poteter:\n5 stk poteter, delt i båter\n1 ss tørket timian\n1 ss fersk bladpersille, finhakket\n2 fedd hvitløk, finhakket\n1 stk sitron, delt i båter\nSalt og pepper\n\nSånn gjør du:Begynn først med potetene.Forvarm ovnen til 220 grader.\nLegg potetbåtene i en ildfast form, ha oljen, hvitløken og krydrene over potetene.\nRør godt rundt sånn at oljen og krydrene deles likt over alle potetene.\nPress så saften lett fra sitronbåtene over potetene og legg sitronbåtene oppi formen sammen med potetene.\n\nSett potetene midt i ovenen og stek dem i ca. 25 – 45 minutter til dem er møre.\nRør av og til.\n\nMens potetene står i ovnen, tar du Rotpuréen.\nKok selleri- og persillerot-terningene møre i en kjele, før du heller av vannet.Ta vare på 1 dl av vannet/kraften som du skal bruke senere i sausen.\nMos pureen med stavmikser eller en stapper.\nKok den så opp igjen sammen med smør og fløte under konstant omrøring.\nSmak til med timian, salt og pepper.\n\nSå avslutter du med selve andebrystet og sausen. (Dette bør du begynne med når grønnsakene koker seg møre)\nSkjær ruter i fettet på brystet og stek det på middels varme med fettsiden ned i ca. 4 – 5 minutter. Snu brystet og stek det videre på den andre siden i ca. 4 -5 minutter til.\nTa deretter ut brystet og pakk det inn i folie og la det hvile.\n\nFres sjalottløk og gulrot i andefettet som er i pannen i ca. 5 minutter.\nHa i ølet og urtene.\n\nSett på lokk og la det hele småkoke i ca. 15 minutter.\nSil så grønnsakene og urtene og hell sausen tilbake i pannen.\nHa fløte og kraften fra rotgrønnsakene i sausen mens du rører godt.\nJevn så sausen med litt maisenna og smak til med sukker, salt og pepper.\n\nDel brystet opp i skiver. (Evt. saft fra kjøttet røres inn i sausen.)\n\nMaten danderes på en tallerken og serveres straks.\n\nKos dere med maten sammen med god drikke!\n\nDette er en oppskrift som jeg opprinnelig har funnet i et blad som heter «mat fra Norge», har så gjort den litt om og redusert den sånn at den er for 2 personer.\n\n\t\tAndre spennende innlegg:Andebryst med grapefruktsaus og hvitløksdampet brokkoli"
<https://www.mytastenor.com/o/andebryst-med-bokk%C3%B8lsaus-rotpur%C3%A9-og-stekte-poteter-768652.html>